 Proza - : - Alearga, Hugo, alearga de Realdo Tokacs : - Alearga, Hugo, alearga de Realdo Tokacs"> poezii v3 > Agonia - Ateliere Artistice | Reguli | Publicitate Mission Contact | inscrie-te Promo: > Articol Comunitati Concurs Eseu Multimedia Personale Poezie Presa Proza Citate Scenariu Special Tehnica Literara > > > > Login Parola Trimite Fa-ti un cont! Ai uitat parola? agonia texte comentarii membri Colectii atelier Librarie virtuala Biblioteca virtuala Chat literar Galerie fotografie Top siteuri literare Linkuri culturale Linkuri culturale cautare Audio ajutor contact Columnists Corrections > Texte Recomandate &#65517; Wonderland &#65517; Union Jack &#65517; live session &#65517; singurul care stie ce spun &#65517; Dincolo de veghea Ofeliei &#65517; Avanpremiera pentru vechiul pacat &#65517; atunci cand iubirea ajunge casa de jale &#65517; scrisoare parfumata &#65517; 112 &#65517; Minichua Rōzu &#65517; casa soarelui &#65517; Teodor Dume, carte:Cand umbrele trec strada &#65517; Elegie pentru un creier-arlechin &#65517; 5 minute. si inalta frecventa a nebuniei &#65517; Sunt greu romanii de pornit &#65517; Epigrame trimise la Cluj-Napoca 2019 Romanian Spell-Checker Poezie - Poezii Dictionar de rime proza, eseuri, literatura Top siteuri literare noutati iT, jocuri Romanian Trends Laptop Contact Contact   Trimite o scrisoare catre editor > Texte de acelasi autor > Ultimul Mos... (Proza) > Katya e... (Proza) Texte de acelasi autor Traduceri ale acestui text 0 Comentariile membrilor > reddit_url='http:  www.poezie.ro index.php prose 14010295 index.html' > Vizionari: 1390 > Alearga, Hugo, alearga proza [ ] - - - - - - - - - - - - - - - - - - - - - - - - - de Realdo Tokacs [Teardrop81 ] 2012-07-02 | | in ziua cea mai lunga a singuratatii mele, viata m-a parasit cu un sarut fugitiv pe buze, lasandu-mi gustul straniu al rujului pe care n-am inteles niciodata cum il indura femeile. Era atata lumina in casa pe care urma s-o parasesc, papagalul din colivie isi ciugulea cuminte semintele, imi umpleam sufletul pana la refuz cu patul desfacut, cu cana ei de cafea ramasa neterminata, cu limbile ceasului de pe perete, care se miscau cu o lene complice, ingaduindu-mi placerea senina a ultimului ceas. in vreme ce trupul meu impacheta lucruri disparate in valiza rosie cu care vazusem lumea, sufletul imi ramasese pe balcon, bucurandu-se de dimineata incredibil, insuportabil de frumoasa. Cand m-am dus sa-l iau -- taxiul venea in trei minute -- se legase de balustrada si protesta ca un activist barbos si iubitor de natura. S-a facut mic si mi s-a ascuns in piept in timp ce coboram treptele spre masina crunta si galbena. Pasii-mi lasau in urma limbile acum incremenite ale ceasului de perete pe care zboara fluturi si scrie stilizat hope, gresia de pe scari, care incepu sa crape muteste, insidios si ineluctabil. Bariera de la iesirea din cartierul nostru cazu si ea cu o bufnitura surda in urma mea, fara ca nimeni sa fi observat. Mirosea vag a moloz, a metal scrasnit si a lipsa. Taximetristul fu neobisnuit de indatoritor. Drumul nostru ca un psalm resemnat pe langa parcul Tineretului ne duse pe serpuita straduta a Baladei. Raze piezise de soare desenau asfaltul in vreme ce copacii ma salutau unduindu-si coroanele verzi si grele. M-am tarat inauntrul blocului urias si intunecat ca o ruina de beci de castel, cu constiinta unui plans sfasietor ce-mi presa pupilele din interior. Casa mea cea noua miroase ciudat, a oameni straini. Lucrurile-s straine, despuiate, de inchiriat. Patul imaculat si mare e singurul care ma cheama sa ma afund in el, sa inchid ochii si sa dorm fara sa visez nimic pana la viata de apoi. Dar n-am timp. Ma spal de orice amintire a noptii trecute, ma ambalez pentru o noua zi printre oameni si las casa straina si neiubita in tacerea ei. Alerg sa ajung la munca. Ora de absenta pe care mi-am anuntat-o s-a scurs indoit, la metrou e deja aproape pustiu, scarile rulante au amortit, cei cativa pasageri par sa n-aiba nici o treaba, bat alene peronul. Chiar cand ajung si eu la baza scarii rulante, se produce o busculada pe care din nou n-o observa nimeni. Urmarita de doi agenti de paza cu fete pe jumatate brutale si-n rest tampe, o femeie incredibil de frumoasa, imbracata doar cu o pereche de aripi imense si negre, trece vijelios prin turnichetii ale caror aparate de taxat incep sa tiuie simultan. Se urca pe balustrada din capul treptelor, isi desface aripile de smoala catifelata, dezvelindu-si trupul costeliv pe care sanii perfect rotunzi stau ca niste ghiulele pline cu lapte si se arunca planand peste noi. Nimic. Trenul intra in viteza in statie, pasagerii amortiti se apropie de usi. Plecam. Femeia frumoasa trebuie sa fie un vis uitat de azi-noapte, care zboara acum impreuna cu mine prin tunelul sinuos de beton. Afara-i plina zi de vara, vuiete de masini, lume grabita care nu vede ca in jurul nostru lucrurile se descompun, cladirile se descuameaza si natura se destrama ca o butaforie construita prost. Desi am intarziat prea mult, ma opresc la Gloria Jean’s, in holul monstrului de metal si sticla unde lucrez, ca sa-mi iau o cafea, a treia pe ziua de azi. Cer un expresso dublu fara lapte; vanzatoarea cu parul de foc e zambitoare si-mi face o reducere, habar n-am de ce. in birou lumea vorbeste la telefon, optzeci de oameni care si-au pus vietile in paranteze; imprimantele, tastele laptop-urilor, copiatoarele, ventiloconvectoarele instalatiei de aer conditionat ridica in mine un zgomot surd care ma ameteste. Rezist o ora apoi ii spun sefului meu ca voi pleca. Fata mea ii spune probabil ca nu voi face fata si incuviinteaza condescendent. Ma duc la cumparaturi pentru casa mea noua si despuiata. Terapia prin cumparaturi o fi buna si pentru mine si pentru ea. Sunt vreo doua sute de lucruri care au devenit de stricta necesitate atunci cand iti schimbi domiciliul. Evident, voi uita sa cumpar cel putin o treime din ele, dar sacosele sunt oricum deja pline. Alerg din nou spre strada Baladei, de parca n-as avea la dispozitie toata ziua pentru curatenie si alte corvezi administrative. "Acasa", eu si garsoniera mea umbrita de salcami ne cunoastem mai bine. Macar e curatica, goala de toate lucrurile ieftine care o imbraca poate ca ar arata mai bine. Aspir, spal, sterg, beau apa, fumez, infulec in graba ceva si apoi ma invart prostit prin casa unde nu mai e nimic de facut, de trait. Patul e singurul potrivit pentru uitare. La apus ma trezesc cu mintea si sufletul inca intacte, cu siguranta fragila pe care o ai cand stii ce urmeaza sa faci. imi pun un sort si un tricou, castile in urechi si-mi zic: alearga, Hugo, alearga. Gonesc prin parc ca si cum de asta ar depinde viata mea, ca si cum ar fugi diavolul dupa mine. Transpir, broboane racoroase vecine cu pneumonia, alerg pana scuip tutunul din plamani si sangele imi alearga si el prin artere; picioarele-s parca de plumb, dar le trag dupa mine, implacabil; pana la urma n-o sa le mai simt si poate imi iau zborul. intr-un tarziu, cu sternul locuit de o inima acum innebunita la propriu, ma prabusesc pe o banca si-mi sterg fruntea cu un servetel. E aproape intuneric. imediat, langa mine se aseaza o femeie pe care o vazusem alergand mai devreme. Zambeste si vorbeste continuu, "te-ai mutat in blocul meu, nu-i asa?", "eu sunt Anda", "de cand te-ai apucat de alergat?", "e bine sa te mentii", etc., seamana putin cu vanzatoarea de la Gloria Jean’s. Uitandu-ma cu mai multa atentie la ea, observ cu stupoare ca are trei sani, bine conturati sub tricoul de jogging mulat. imi remarca privirea, isi ridica tricoul si mi-i arata cu dezinvoltura, asa cum arati cuiva ca ti-a iesit o alunita noua pe brat. Se ridica apoi brusc, imi intinde o manuta transpirata, mi-a parut bine, ne mai vedem, si se indeparteaza alergand in irealul devenit deja noapte. Mai am ceva de rezolvat. E noua fara douazeci. Pana la noua trebuie sa-i duc administratorului copia dupa buletinul meu ca sa ma treaca in "cartea de imobil". Biroul administratorului e in fosta uscatorie a blocului. Urc cu liftul pana la opt, apoi inca un etaj pe scari. Pricep rapid ce-i cu plasa deasa ce imbraca balustradele ultimei scari spre acoperis. Papagali, vrabii si un porumbel ratacit coabiteaza pe tevile de termoficare, ciripind molcom a somn, in vreme ce neonul cu lumina puternica bazaie improbabil, frate modern si blazat al felinarelor ce se leganau pe puntile caravelelor plecate spre America. La un birou urias, plin cu registre, scule, piese de tot felul, ascuns pe jumatate dupa un dulap de vestiar, troneaza Noe, asa-l voi numi, administratorul arcei. in dreapta lui, un radio vechi si mare, asa cum numai lucrurile vechi se faceau, il difuzeaza pe postmodernul Connect-R care imi spune pentru a mia oara ca el vara nu doarme. Ok. in stanga lui Noe - de asta i-am pus numele biblic - pe o lada uitata de timp, doi hamsteri dorm intr-o cusca, iar in spatele administratorului e un acvariu prin care sageteaza pesti portocalii si albastri. si evident, peste tot sunt ghivece cu plante, chiar si doi copacei. Oricat de ireala mi se pare ziua asta, mi-e clar ca am intrat intr-un univers paralel. Administratorul imi strange calduros mana - ce amabili au fost azi oamenii cu mine. Dupa cateva politeturi, ii dau copia dupa buletin ca sa-mi copieze datele. "Trebuia sa fiu de la sapte aici", zice, in vreme ce-si coboara si ridica ochelarii pe nas, uitandu-se in xerocopia actului meu de identitate. Are par grizonat, o fata rotunda si bonoma, un om in maieu si pantaloni scurti care te-a primit la el in casa. Doar vocea e voit autoritara. "Am stat doua ore in subsol cu instalatorul sa desfundam canalizarea. Am scos de pe teava doua mosoare uite-atata si o pereche de chiloti de dama. Sunt administrator in blocul asta din ’82 de cand s-a construit, eu am plantat salcamii de afara, dar mi s-a luat. astia de-si arunca vietile la buda, am impresia ca vor sa ma saboteze". Dupa ce-mi copiaza robotic datele din cartea de identitate, se apleaca asupra lor cu atentia unui lingvist care descifreaza un pasaj din aramaica. imi spune ca a facut armata cu un capitan maghiar, foarte de treaba. (N-am facut niciodata cunostinta cu vreun roman care sa nu-mi evoce, la aflarea originilor mele, numele vreunui maghiar de treaba care i-a trecut prin viata.) Apoi ma chestioneaza in legatura cu celelalte nume ale mele si afla ca-s roman de origine maghiara cu nume frantuzesc, vorbesc engleza, lucrez ceva ce nu-mi place, sunt deprimat, vreau sa fiu scriitor fiindca am de spus o poveste, dar nu reusesc decat sa scrijelesc vorbe, ma paste o despartire lunga sau un divort definitive, fiindca-s tampit si nu invat niciodata nimic din fericire, nici eu si nici toate celelalte primate din lumea asta, tocmai de aia Dumnezeu va arunca peste noi potopul definitiv, suntem niste rebuturi, un plan nereusit, din huma, apa si-un pic de duh poti sa reface totul de la capat, din paradisul originar. M-a prins nepregatit. Noe e strainul din tren caruia ii povestesti fara jena intreaga ta viata, muntii pe care ti-ai sumes tineretea, prapastiile in care te-ai pravalit fara intoarcere. Noe nu zice nimic. imi face un semn discret, ceva de genul "stai linistit, imi place de tine mai baiatule, timpul trece peste noi toti si nimeni n-ar trebui sa fie singur". Scoate apoi din sertar o sticla de Glennfidich si doua pahare, imi toarna cat sa ma inece si-si bate aratatorul pe burta sticlei, pronuntand cu siguranta expertului "Medicament!" Apoi, fara sa ma avertizeze, pune mana pe telefonul mobil (roz!), butoneaza si cere cu o vocea-i autoritara: "Lucretia, urca pana la mine. si aranjeaza-te si tu putin, fato." inchide si soarbe cu patos din paharul de whiskey. Peste cinci minute apare o fiinta despletita, cu pantaloni de casa, slapi si un tricou cu Tweety. in par are o floare mare, naturala si pe jumatate ofilita, e clar, a strivit corola de minuni a lumii. Parul ei lung si ciufulit - probabil proaspat spalat - , pistruii adolescentini, trupul armonios si mainile cu degete lungi si fine sunt ciudat completate de o privire de salbaticiune care se fixeaza obsesiv cand pe mine, cand pe Noe, cand pe vreo fiinta sau vreun obiect din uscatorie. "Lucretia-i nepoata-mea, i-o fata buna. Am adus-o de la tara si i-am facut o situatie. i-am luat o garsoniera aici in bloc. E asistenta medicala la nebuni. Vrea sa plece in strainatate, dar i-am tot zis , asteapta fato sa-ti gasesti un baiat de prin partile noastre, sa nu iei viata in piept de una singura". Fata ma priveste furtiv in vreme ce Noe ii povesteste, cu toate detaliile penibile, istoria si situatia mea, dramatizand pe ici pe colo. imi vine sa ma arunc din uscatorie direct in strada, obrajii-mi ard de la whiskey si de la destainuirea vulnerabilitatilor mele in fata acestei necunoscute. Dupa briefing, administratorul conchide si ne expediaza: " ia mergeti voi sa va plimbati un pic, sa va cunoasteti mai bine". Parca am auzit vocea tunatoare a Creatorului, cresteti, inmultiti-va si stapaniti pamantul. Mormai ceva a scuza ca nu pot, n-am timp, mi-e somn, ma doare burta, sunt las, habar n-am, fata tine ochii in pamant. Noe e nemultumit, dar ne salveaza telefonul lui roz care taraie, a reinceput potopul cu mosoare si chiloti in subsol. Ma scurg incet afara, cu Lucretia dupa mine, prelungind penibilul. Cat timp asteptam liftul, stanjeniti, imi spune aproape in soapta: "imi cer scuze pentru " Nu zic nimic, suntem deja in lift si ma apuca o frenezie de moment si un curaj brusc (ce vina are fata asta ca-i singura, ce vina am eu, nimeni n-ar trebui sa ramana singur in lumea asta nebuna in care se prabusesc cladiri, cad bariere, femei-pasare zboara la metrou, maratoniste cu trei sani alearga in parc si Noe si-a facut arca intr-un bloc de pe strada Baladei) si o sarut apasat pe gura. Alerg (alearga, Hugo, alearga!) in garsoniera mea, incui usa si astept sa mi se potoleasca bataile inimii. Apropierea unui trup nou in absenta celui pierdut face durerea mai acuta, ca atunci cand racai o rana proaspat inchisa si sangele tasneste. imi pun un pahar de rom, banuiesc ca merge dupa whiskey, deschid laptop-ul si navighez prostit, in siguranta improbabila a noului meu univers. Dau peste un concurs. Trebuie sa povestesti (fara greseli de gramatica) o zi neobisnuita din viata ta. Poti castiga un loc la un curs de compozitie literara. incep sa scriu. | index 'pageview'); 